Giedrė Filipavičienė

Giedrė Filipavičienė-Aleksandravičiūtė (g. 1951 m. sausio 29 d. Vilniuje) – Lietuvos architektė restauratorė.

 Biografija 
Tėvas Petras Aleksandravičius. 1968–1973 m. studijavo Lietuvos dailės institute. Nuo 1973 m. dirba Paminklų restauravimo projektavimo institute (nuo 2002 m. Projektavimo ir restauravimo institutas); nuo 1992 m. Trakų grupės vadovė. Bendrovės „Lietuvos paminklai“ vyriausioji architektė, teritorijų planavimo vadovė, Vilniaus miesto savivaldybės Miesto plėtros departamento Kultūros paveldo skyriaus vadovė, nuo 2007 m. Valstybinės kultūros paveldo komisijos narė. Lietuvos Respublikos restauratorių sąjungos narė.

 Svarbiausi projektai 
 Šv. Ignoto bažnyčios ir jėzuitų noviciato Vilniuje interjerai, 1973-1984 m.
 Trakų senamiesčio regeneravimas, su archit. A. Pilypaičiu ir kt., 1983 m.
 buv. Dominikonų ansamblio restauravimas ir pritaikymas Trakų istorijos muziejui, su archit. D. Knyviene ir kt., 1986-1991 m., 1999-2001 m.
 Vilniaus Aukštutinės pilies vakarinio bokšto remontas, teritorijos tvarkymas ir kalno šlaitų stabilizavimas, projekto vadovė, 1995-1996 m.
 Trakų pusiasalio pilies bokštų ir sienų, Salos pilies aplinkos ir mūrų restauravimas, su kitais, 1996-1999 m.
 Užutrakio dvaro sodybos ir statinių restauravimas, 1998-1999 m.
 Vilniaus žydų geto istorinių fragmentų atkūrimas, su kitais, 2000 m.

 Šaltiniai 

Kategorija:Lietuvos architektai
Kategorija:Lietuvos restauratoriai